b'\n_START_ARTICLE_\nLogi\xc4\x8dna bomba\n_START_PARAGRAPH_\nLogi\xc4\x8dna bomba je ra\xc4\x8dunalni\xc5\xa1ki program ki je napisan ali spremenjen tako, da se v dolo\xc4\x8denih razmerah aktivira in povzro\xc4\x8di nepri\xc4\x8dakovan in neavotoriziran dostop do programske opreme uporabnika. Logi\xc4\x8dne bombe so lahko samostojni programi, lahko so del \xc4\x8drvov ali virusov. Predstavlja enega izmed programskih vsiljivcev, ki ga mnogi napa\xc4\x8dno zamenjujejo z virusi. Logi\xc4\x8dna bomba se ne more sama razmno\xc5\xbeevati po ra\xc4\x8dunalni\xc5\xa1kemu sistemu in je v bistvu program posebej napisan oziroma prilagojen iz \xc5\xbee obstoje\xc4\x8dega programa, da izvr\xc5\xa1i vnaprej na\xc4\x8drtovano dejanje pod dolo\xc4\x8denimi pogoji. V \xc5\xa1ir\xc5\xa1em kontekstu pa je uporaba logi\xc4\x8dne bombe napad na ra\xc4\x8dunalni\xc5\xa1ki sistem, s tem pa tudi kaznivo dejanje ki spada v podro\xc4\x8dje kibernetskega kriminala.  Logi\xc4\x8dne bombe so najstarej\xc5\xa1a vrsta zlonamernega programja. To je programje, ki je sestavni del legitimnega programa, ki se aktivira po izpolnitvi dolo\xc4\x8denih pogojev. Zlonamerno programje pa za\xc4\x8dne delovati ob sami spro\xc5\xbeitvi logi\xc4\x8dne bombe. Logi\xc4\x8dne bombe lahko povzro\xc4\x8dijo veliko \xc5\xa1kodo v informacijskem sistemu. Na primer izbri\xc5\xa1ejo nekatere datoteke, ustavijo izvajanje aplikacij itd.\n_START_SECTION_\nUporaba logi\xc4\x8dne bombe na Tran-Sibirskem plinovodu\n_START_PARAGRAPH_\nUgotovljeno je bilo, da se je incident na Trans-Sibirskem plinovodu leta 1982 zgodil zaradi uporabe logi\xc4\x8dne bombe. KGB agent je domnevno ukradel prefinjen nadzorni sistem in njegovo programsko opremo iz kanadskega podjetja, za uporabo na njihovem Sibirskem cevovodu. CIA je o na\xc4\x8drtu za krajo izvedela iz Farewell dosjeja in je v programsko opremo vstavila logi\xc4\x8dno bombo za namene sabota\xc5\xbee.'